Felix Toppo

**Felix Toppo** (født 21. november 1947 i Tongo i India) er en indisk jesuitt og emeritert erkebiskop av Ranchi.

## Liv og virke
### Bakgrunn
Felix Toppo er medlem av et av de indiske stammefolkene, slik som hans forgjenger i Ranchi, kardinal Telesphore Placidus Toppo. De to er ikke i slekt.

### Prest
Felix Toppo trådte inn i jesuittordenen og ble presteviet den 14. april 1982. Innen sin orden var han blant annet direktør for pre-novisene, novisemester, og superior. 

Han tok mastergrad i psykologi ved ved Det pavelige universitet Gregoriana i Roma i 1990.

### Biskop av Jamshedpur
Den 14. juni 1997 utnevnte pave Johannes Paul II ham til biskop av Jamshedpur. Erkebiskopen av Ranchi, Telesphore Placidus Toppo, bispeviet ham den 27. september samme år: medkonsekratorer var den emeriterte biskop av Jamshedpur, Joseph Robert Rodericks, og biskopen av Hazaribag, Charles Soreng.

I 2016 skrev han i et essay han bidro med til et bind om kjønn og rettferdighet at kirkens patriarkalske struktur fikk umiddelbare konsekvenser for kvinner: *«I kirken er menn tradisjonelt gitt autoritative posisjoner og lederposisjoner, og kvinner, religiøse eller lekfolk, er generelt tildelt til underordnede roller i stedet for til beslutningstakende stillinger.»

===Erkebiskop av Ranchi===
[[Pave Frans]] utnevnte ham den 24. juni 2018 til erkebiskop av Ranchi. Han ble innført i embedet der den 6. august. Samme måned konfronterte han de sivile myndigheter, kontrollert av det hindunasjonalistiske [[Bharatiya Janata]]-partiet, da de satte i gang etterforskning av katolske frivillige organisasjoner anklaget for «proselytiseringsaktiviteter gjennom tilskyndelse» (*inducement*). Han sa at ingen detaljer ble gitt og klaget over at «ingenting slikt skjer med pro-hinduistiske organisasjoner». Han sa at sondringene var slik tilskåret for å kunne splitte katolikkene og hinduene i stammebefolkningen i forkant av valg. 

I desember 2019 berømmet han regjeringen for å beskytte stammenes landrettigheter ved å nekte gifte ikke-stammemedlemmer retten til å kjøpe stammeland fra en ektesfelle som var stammekvinne.

Den 30. desember 2023 innvilget pave Frans hans aldersbetingede avskjedssøknad.

== Episkopalgenealogi ==
Hans [[episkopalgenealogi]] er:
* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Alessandro Mattei]] (1744-1820) *1777
* Kardinal [[Pietro Francesco Galleffi]] (1770-1837) *1819
* Kardinal [[Filippo de Angelis]] (1792-1877) *1826
* Kardinal [[Amilcare Malagola]] (1840-1895) *1876
* Kardinal [[Giovanni Tacci Porcelli]] (1840-1895) *1876
*[[Pave Johannes XXIII]] (1881-1963) *1924
* Erkebiskop [[Pius Kerketta]], S.J. (1910-1993) *1961
* Kardinal [[Telesphore Placidus Toppo]] (1939-2023) *1978
* Biskop *Felix Toppo'' (1947-) *1997

## Referanser